ঢাকা, ০২ ডিসেম্বর, ২০১৭ইং (বাংলা-নিউজ টুয়েন্টিফোর ডটকম): শনিবার মিরপুর শেরেবাংলা জাতীয় ক্রিকেট স্টেডিয়ামে বাংলাদেশ প্রিমিয়ার লিগ (বিপিএল) টুয়েন্টি টুয়েন্টি ক্রিকেটের ৩৫তম ম্যাচ শুরুর আগে ঢাকা উত্তর সিটি করপোরেশনের মেয়র, একসময়ের নন্দিত টিভি উপস্থাপক ও সফল ব্যবসায়ী আনিসুল হকের মৃত্যুতে এক মিনিট নিরবতা পালন করলো বাংলাদেশ ক্রিকেট বোর্ড (বিসিবি)। বিসিবির কর্মকর্তারা, টুর্নামেন্টের ৩৫তম ম্যাচ খেলতে নামা রংপুর রাইডার্স ও কুমিল্লা ভিক্টোরিয়ান্সের খেলোয়াড়রা, সাংবাদিক, দশর্কসহ স্টেডিয়ামে উপস্থিত সকলেই সাবিরবদ্ধভাবে দাঁড়িয়ে আনিসুলের মৃত্যুতে এক মিনিট নিরাবতা পালন করেন।